## Hjortespring Naturplejeforening Bestyrelsesmøde den 29. april, referat.

Til stede: Ejner, Emil, Grethe, Kirsten, Pernille og Lone (ref)

1. Godkendelse af referat fra sidste møde.  
   Godkendt.
2. Siden sidst  
   Ejner har fået afslag på to ansøgninger til køb/plantning af egetræ. Han har sendt to nye ansøgninger afsted.  
   Erling har undersøgt bankmuligheder, og han anbefaler at vi skifter til Arbejdernes Landsbank. Det tager et par måneder inden det er ordnet da de har mange nye kunder. Erling går i gang.  
   Artiklen om kød og klima er nu givet videre til søsterorganisationer til frit brug. Der er kommet god respons på den.  
   Der har været en artikel i Herlev Bladet om os, hent den her:   
   <http://hjnatur.dk/wp-content/uploads/2019/04/201904herlevbladet.pdf>  
   Bier: Dronningerne er døde, det ene stade har selv udnævnt en ny, men Thomas må nok ud at købe en ny til det andet stade.
3. Udbinding af dyr
   1. Får og lam  
      Søndag den 28. fik vi 7 moderfår og 13 lam. Vi skulle have haft 14 lam, men et af dem er gået til. De har hurtigt fundet sig til rette i folden.   
      Vi har vejet lammene, og på hjemmesiden (Dyrene) kan I finde en oversigt over numre og vægt.  
      Vi har på Mikaels anbefaling købt en mineralblanding til dem med kobber i. Korthalefår er racer der har gået i områder med kobber i jorden (Norden fx), og de skal faktisk have lidt kobber for at få en blød pels. Det står i en spand i nærheden af foderkassen.  
      Der er bestilt et fodertrug.  
      Senest 3 uger før fårene skal hjem, får vi dem efter Mikaels ønske tjekket for ondartet klovsyge.
   2. Stude  
      Vi får måske 12 stk i stedet for de 10 vi har ventet, da Niels har nogle ekstra dyr. Vi har stadig kun forpligtet os til at aftage kødet fra 7.  
      De kommer den 12. ved middagstid.
4. Evt.  
   Der blev trukket en del tjørn op søndag, men der skal fjernes mange endnu. Ejner indkalder nogle gange hen over sommeren.  
   Den 16. juni er det De vilde blomsters dag, og Emil guider en tur i Smør- og Fedtmosen for Dansk Botanisk Forening i samarbejde med os.